Борис Младенов-Young
Благословена земя

chitanka.info

Сред нощ от жажда се събудих аз —

отидох в кухнята вода да пия.

Запалих лампата… О, кобен час!

Какво заварих там? Вакханалия.

Хлебарки може би над петдесет

от някаква мутирала порода,

нахално се търкаляха навред

по плотовете, в мивката, на пода…

Като след пир, на лунна светлина,

в нестроен ред, охранени и тлъсти,

едни лежаха, вирнали крака,

а други друсаха хоро чевръсти…

Земя, от вечно слънце озарена,

в теб всяка твар расте благословена.

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.